Samsung Galaxy Note

Samsung Galaxy Note adalah sebuah telefon pintar yang menggunakan Sistem pengendalian Android juga sebuah komputer tablet, mula dipasarkan pada bulan Oktober 2011. Telefon ini berjaya menarik perhatian pengguna disebabkan keunikan paparan 5.3 incinya yang berada di pertengahan antara telefon pintar dan komputer tablet. Ia juga dilengkapi dengan pen stylus dikenali dengan nama 'S Pen'. Samsung agak berjaya dengan idea stylusnya yang pernah juga pernah digunakan oleh peranti terdahulu seperti PDA. Penggunaan S pen dengan ciri-ciri membuat nota, seperti mana nama Galaxy note itu sendiri menyerlahkan sisi lain penggunaan smartphone.

Sejarah
Galaxy Note diumumkan oleh Samsung ketika "Internationale Funkausstellung Berlin" 2011 di Berlin. Ia dibebaskan kepada umum bermula di Jerman pada akhir Oktober 2011, dengan negara lain sejurus selepas itu. Menjelang akhir November, ia terdapat dikebanyakan pasaran utama, termasuk Asia Timur, Europe dan India.

Pada Disember 2011, Samsung mengumumkan bahawa 1 juta Galaxy Notes dihantar dalam tempoh kurang dari dua bulan, dan bahawa Galaxy Notes akan mula dijual di Amerika Syarikat bermula dari 19 Februari 2012 dari AT&T. Pada awal Januari, unit awal, khusus bagi pengendali AT&T, dibekalkan kepada media, sebagai persediaan bagi terbitan awam di pasaran Amerika Syarikat.

Saiz dan binaannya

Galaxy Note, dengan skrin , bersaiz antara telefon pintar seperti Galaxy S II dan tablet Galaxy Tab. PC World Australia berpendapat bahawa Samsung Galaxy Note terlalu besar sebagai telefon mudah alih sebenar, menyebut kesukaran menggunakannya sebelah tangan. Techradar mempersoal pemasaran Samsung Galaxy Note kerana pengguna tidak dapat menyimpannya dalam poket kecil dan kelihatan hodoh apabila meletakkannya pada pipi mereka ketika berbual. GigaOM menganggapnya sebagai perintis dalam segmen pasaran baru, sungguhpun Dell Streak yang berbentuk sama tetapi gagal, menggabungkan ciri terbaik kedua jenis peranti. Pocket-lint mengulas bahawa Samsung Galaxy Note menunjukkan potensi sebagai konsol permainan.

Sebagaimana telefon pintar dan tablen terkini, peranti ini dibina dalam format "kepingan" ("Slate"). Badannya dari plasting dengan bingkai logam. Panel hadapan menggunakan kaca Gorilla, kaca diperkukuh yang sering digunakan bagi peranti mewah sepertinya.

Samsung menghasilkan beberapa himpunan hiasan seperti penutup skrin di kepit (yang menggantikan penel belakang), docking station, dan pencaj bateri tambahan dan styluses.

Rujukan

 Samsung Galaxy Note I717 Price, Specifications, Review and Images

Pautan luar 

 Official Samsung Galaxy Note website
 Samsung Galaxy Note Smartphone
 Samsung Galaxy Note Forum

Peranti Android (sistem pengendalian)
Telefon pintar
Telefon bimbit